Waatlemoen-en-papajaslaai – praag.co.za
Neem een klein waatlemoen, sny middeldeur, maak die helftes staan en sny die vleis uit en dan in blokkies of skep mooi balletjies uit. Skil, ontpit en sny 'n klein papaja in blokkies. Skep die waatlemoen en papaja terug in die waatlemoenbakkie.
Vir die slaaisous rasper 'n teelepel vars gemmer en meng dan met 3 eetlepels heuning, die sap van 'n halwe suurlemoen. Voeg brandrissie en sout na smaak by. Giet oor die slaai, verkoel en geniet saam met seekos.